Diari Oficial de la Generalitat Valenciana


Sumari del DOGV 3870, del 03-11-2000 (2000/8375)

ORDRE de 29 de juny de 2000, de la Conselleria de Cultura i Educació, per la qual es concedix autorització d'obertura i funcionament en els nivells educatius que s'especifiquen en l'annex a diversos centres docents privats.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3870

Data del DOGV
:   03-11-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/8375


Data del document
:   29-06-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Sant Vicent del Raspeig
    * Alacant
    * Catarroja
    * Alcoi
    * ensenyament privat

ORDRE de 29 de juny de 2000, de la Conselleria de Cultura i Educació, per la qual es concedix autorització d'obertura i funcionament en els nivells educatius que s'especifiquen en l'annex a diversos centres docents privats. [2000/F8375]
  
Els expedients han sigut incoats a instància dels representants de la titularitat dels centres que sol·liciten l'autorització d'obertura i funcionament en els nivells educatius que s'especifiquen en l'annex.
  
La Direcció General de Centres Docents ha declarat, per resolucions individualitzades per a cada centre, l'adequació de les instal·lacions proposades, quant a espais educatius es referix, a allò disposat en el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris.
  
Cada expedient inclou informe favorable de la Unitat Tècnica de Construccions i la relació de professors i titulacions respectives o, si es dóna el cas, el compromís d'aportar-la abans de l'inici de les activitats educatives corresponents.
  
Vists la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; el Reial Decret 986/1991, de 14 de juny (BOE de 25.06.1991), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 173/1998 de 16 de febrer (BOE de 17.02.1998), el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris; i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament, en els nivells indicats, a cadascun dels centres que s'assenyalen en l'annex, amb el nombre d'unitats i capacitat màxima de llocs escolars que s'especifiquen.
  
Segon
  
Modificar, si és procedent, simultàniament, l'autorització corresponent als altres nivells educatius dels centres, en els termes que s'assenyala en l'annex com a composició resultant de la resta del centre.
  
Així mateix, els centres podran, si es dóna el cas, continuar impartint els ensenyaments del sistema educatiu anterior a la Llei Orgànica d'Ordenació General del Sistema Educatiu, mentre no s'extingisquen, conformement al calendari vigent d'implantació de la nova ordenació del sistema educatiu.
  
Disposició addicional primera
  
El centres que no hagen aportat la relació de professors i titulacions respectives hauran de fer-ho davant la direcció territorial corresponent, que l'haurà d'aprovar després de l'informe previ de la Inspecció Educativa, abans de l'inici de les activitats educatives corresponents.
  
Disposició addicional segona
  
Els centres hauran de complir el que s'establix en l'article 6 del Reial Decret 1.004/1991, de 14 de juny (BOE de 26.06.1991), i en el Decret 193/1988, de 12 de desembre (DOGV de 02.02.1989), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 29 de juny de 2000
  
El conseller de Cultura i Educació,
  
MANUEL TARANCÓN FANDOS
  
Annex
  
Centre: San Raimundo de Peñafort
  
Titular: Eduardo Segado Maestre
  
Domicili: c/ Riu Túria, 25-29. Urbanització Sol i Llum
  
Localitat: Sant Vicent del Raspeig
  
Província: Alacant
  
Codi: 03132281
  
Ensenyaments que s'autoritzen:
  
- Educació Secundària Obligatòria, amb 4 unitats i 120 llocs escolars.
  
Composició resultant de la resta del centre:
  
- 6 unitats d'Educació Primària, amb 150 llocs escolars.
  
Centre: Vistahermosa
  
Titular: Colegio Infantil Vistahermosa, Soc. Coop.V.
  
Domicili: Avinguda de l'Albufereta, 25
  
Localitat: Alacant-Vistahermosa
  
Província: Alacant
  
Codi: 24222795
  
Ensenyaments que s'autoritzen:
  
- Educació Infantil, I cicle, amb 3 unitats i 37 llocs escolars distribuïts en:
  
· 1 unitat xiquets de 0/1 any, amb 8 llocs escolars
  
· 1 unitat xiquets de 1/2 anys, amb 13 llocs escolars
  
· 1 unitat xiquets de 2/3 anys, amb 16 llocs escolars
  
- Educació Infantil, II cicle, amb 3 unitats i 53 llocs escolars
  
Centre: La Salle
  
Titular: Hermanos de las Escuelas Cristianas
  
Domicili: Ctra. Xorrador, 1
  
Localitat: Alcoi
  
Província: Alacant
  
Codi: 68964187
  
Ensenyaments que s'autoritzen:
  
- Educació Infantil, II cicle, amb 6 unitats i 150 llocs escolars.
  
Composició resultant de la resta del centre:
  
- 12 unitats d'Educació Primària, amb 300 llocs escolars
  
- 8 unitats d'Educació Secundària Obligatòria, amb 240 llocs escolars
  
- 6 unitats de Batxillerat, amb 210 llocs escolars en les modalitats de: Ciències de la Natura i Salut; Humanitats i Ciències Socials i Tecnològic.
  
- 1 unitat d'Educació Especial (suport a la integració)
  
Centre: Florida, Centre d'Ensenyament Secundari i Tècnic-Professional
  
Titular: Florida Centre de Formació, Coop.V.
  
Domicili: Partida del Secanet, s/n
  
Localitat: Catarroja
  
Província: València
  
Codi: 15872785
  
Ensenyaments que s'autoritzen amb efectes exclusivament per al curs 1999/2000:
  
- 1 Cicle Formatiu de grau Superior de Desenvolupament d'Aplicacions Informàtiques, amb 1 grup i 30 llocs escolars en torn de vesprada.
  
Composició resultant de la resta del centre durant el mencionat curs:
  
- 10 unitats d'Educació Secundària Obligatòria, amb 300 llocs escolars
  
- 7 unitats de Batxillerat, amb 245 llocs escolars en les modalitats de: Ciències de la Natura i Salut; Humanitats i Ciències Socials i Tecnològic
  
- 7 grups dels 4 següents cicles de grau Superior:
  
· 2 grups d'Administració de Sistemes Informàtics, amb 60 llocs escolars
  
· 2 grups de Manteniment d'Equips Industrials, amb 60 llocs escolars
  
· 2 grups d'Administració i Finances, amb 60 llocs escolars
  
· 1 grup de Gestió Comercial i Màrqueting, amb 28 llocs escolars